Alanis

„Alanis“ – debiutinis Kanados atlikėjos Alanis Morissette albumas, išleistas 1991 m. balandžio 6 d. ir skirtas tik vietinei rinkai bei tapęs platininiu.

Albumo kūrimas 

Johnas Alexanderis, „MCA Records“ Kanados padalinio vadovas, pirmą kartą išgirdo „Alanis“ demo įrašą 1983 metais, kai jai buvo devyneri, ir įvertino jį kaip labai perspektyvų, tačiau nepasiūlė pasirašyti sutarties dėl pernelyg jauno atlikėjos amžiaus. 1987 metais Alanis susipažino su vadybininku Stephenu Klovanu, o po metų kartu su Leslie Howe’u ir dar vienu muzikantu įrašė himno „O Canada“ versiją. Nors tuo metu Leslie Howe’as priklausė pop duetui „One to One“, Klovanas įkalbėjo jį pratęsti bendradarbiavimą su Morissette.

Vienam iš demo įrašų, dainai „Walk Away“, kurią jie įrašė kartu su klavišininku Serge Côté, Howe’as ir Klovanas Paryžiuje nufilmavo vaizdo klipą ir 1988 metais nusiuntė ji Alexanderiui. Šis vėliau susitiko su Alanis ir jos tėvais (šiai tuo metu buvo tik 14 metų), išreikšdamas kompanijos susidomėjimą Morissette kūryba, tačiau „MCA“ nepalaikė šio pasiūlymo. Vis tik Leedsas Levy, „MCA Publishing“ prezidentas Šiaurės Amerikai, nusprendė, kad Alanis yra talentinga ir leido pasirašyti su ja sutartį. Albumą turėjo išleisti „Hot Mustard Records“, nauja „MCA“ kompanija, besirūpinanti jaunais atlikėjais.

Albumas buvo įrašytas „Distortion Studios“, Otavoje, 1990 metų rugsėjo – gruodžio mėnesiais. Anot pačios Alanis, tuo metu ji patyrė didžiulį MCA spaudimą iki albumo išleidimo kuo labiau sulieknėti, dėl to ji susirgo bulimija ir anoreksija.

Albumo išleidimas 

Albumas pasirodė prekyboje 1991 metų balandį, o Alanis Morissette (albumą ji išleido pasivadinusi tik vardu) pradėta lyginti su tuo metu populiariomis paauglėmis atlikėjomis Debbie Gibson ir Tiffany. Pirmasis singlas „Too Hot“ liepos mėnesį pasiekė 14-tą poziciją Kanados radijo dainų sąraše. Pasirodžius antrajam singlui „Feel Your Love“, albumas jau buvo tapęs auksiniu. Trečiojo singlo „Walk Away“ vaizdo klipe nusifilmavo aktorius Matt LeBlanc. 1992 metų „Juno“ apdovanojimuose „Too Hot“ buvo nominuotas Metų Dainos ir Metų Šokių Muzikos Įrašo („Hott Shot“ remiksas) kategorijose, Alanis laimėjo Perspektyviausios atlikėjos titulą, o albumo tiražas viršijo 200 000 kopijų.

Vėliau, 1993 metais, Johnas Alexanderis mėgino gauti sutikimą išleisti albumus „Alanis“ ir „Now Is The Time“ JAV, tačiau Scottas Welchas, kuris tuo metu buvo Morissette agentas ir vadybininkas, nebuvo sužavėtas ankstyvąja kūryba ir albumai JAV rinkoje nepasirodė.

1995 metais „Jagged Little Pill“ tapo pirmuoju atlikėjos albumu, išleistu JAV. Tuo metu į Alanis transformaciją iš pop į roko stilių daug kas žiūrėjo skeptiškai. 2008 metais albumas „Alanis“ buvo išimtas iš prekybos.

Dainos 

 „Feel Your Love“ (Morissette, Leslie Howe) – 3:49
 „Too Hot“ (Morissette, Howe) – 4:00
 "Plastic " (Morissette, Howe, Serge Côté) – 3:45
 „Walk Away“ (Morissette, Howe, Louise Reny, Frank Levin) – 4:51
 „On My Own“ (Morissette, Howe, Côté) – 4:08
 „Superman“ (Morissette, Howe) – 4:32
 „Jealous“ (Morissette, Howe, Côté) – 3:54
 „Human Touch“ (Morissette, Reny, Howe) – 3:22
 "Oh Yeah! " (Morissette, Howe) – 3:59
 „Party Boy“ (Morissette, Howe) – 4:20

Papildoma informacija 

 Prodiuseris – Leslie Howe
 Klavišiniai – Serge Côté
 Vokalas – Alanis Morissette
 Back-up vokalas – „Too Hot“ & „Feel Your Love“: Chad & Wade Morissette
 Įrašyta „Distortion Studios“ rugsėjis 1990 – gruodis 1990 Otava, Kanada
 Viršelio dizainas – Martin Soldat
 Nuotraukos – Dimo Safari

Statistika

Albumas

Singlai 

1991 albumai